钦定古今图书集成/明伦汇编/闺媛典/第098卷 > 皇清四 > 长山烈妇
## 钦定古今图书集成/明伦汇编/闺媛典/第098卷 > 皇清四 > 长山烈妇

按《武昌府志》：“长山烈妇，不知何许人。顺治乙酉，闯贼南窜，驱郢襄士民以从。烈妇与夫俱被掳，至寿昌得脱。夫病于长山铺，身馀一珥，夫亡，妇即以珥泣，倩人抉穴，群少阴，喜妇美而无依，即为穿穴。穴成，强氏偕去。妇绐曰：‘俟我下视’。穴甫下，即以手枕夫尸，痛哭触颡流血，批土自掩曰：‘乞并埋我’。众挽之不起，会天晚” 暴雨，众皆委去。平明往视，则见血流满面而妇死矣。里人拜奠成冢，遂号为“长山烈妇。”